41. ΝΟΜΟΣ υπ' αριθ. 2394 της 8/11 Απρ. 1996 (ΦΕΚ Α' 64) Για το χρόνο λειτουργίας των αρτοποιείων. ΄Αρθρ.1.-1.Η παραγωγή όλων των τύπων άρτου και αρτοπαρασκευασμάτων δεν επιτρέπεται κατά τις Κυριακές και τις κατά νόμον αργίες. Με αποφάσεις του οικείου νομάρχη μπορεί να επιτραπεί η παραγωγή τους από αρτοποιεία απομακρυσμένων κοινοτήτων με πληθυσμό μικρότερο των 1.000 κατοίκων και μόνο για τις ανάγκες αυτών. 2.Απαγορεύεται κάθε εργασία προς παραγωγή άρτου και αρτοπαρασκευασμάτων προ της 5ης πρωινής ώρας. Κατά τις ημέρες που τα αρτοποιεία παρασκευάζουν άρτο για δυο και πλέον ημέρες, λόγω αργιών, οι εργασίες παραγωγής του επιτρέπεται να αρχίζουν από του μεσονυκτίου της προηγούμενης ημέρας.  3.Οι παραβάτες των διατάξεων των προηγούμενων παρ.1 και 2 τιμωρούνται με φυλάκιση τουλάχιστον ενός (1) μηνός και με χρηματική ποινή. Άρθρ.2.-Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως. Σελ. 112,12(α) Τεύχος 1275-Σελ.108 5.Γ.α.41 Αρτοποιεία 